Gërmime në Mitrovicë, dyshime për një varrezë masive
Autoritetet vendase e ndërkombëtare po kryejnë kërkime në një zonë të dyshuar si varrezë masive në pjesën veriore të Mitrovicës e banuar me shumicë serbe, ku mund të ketë trupa të të zhdukurve gjatë luftës.
Të enjten ekspertët e mjekësisë ligjore, filluan gërmimet në një zonë në pjesën veriore të Mitrovicës të banuar më shumicë serbe, lidhur me dyshimet për një varrezë masive. Gërmimi vlerësues po kryhet në një zonë në veri të lumit Ibër në këtë qytet, e njohur si Xhamia e Ibrit, jo larg urës kryesore mbi këtë lum, ku dyshohet se mund të jenë varrosur trupa të të zhdukurve gjatë luftës. Kryetari i komisionit qeveritar për persona të zhdukur, Prenk Gjetaj, tha se për këtë vend ka pasur dyshime që nga pas lufta, por kërkimet ishin zvarritur për shkaqe politike dhe të sigurisë. “”, tha zoti Gjetaj. Islam Tahiri, i cili që nga lufta nuk di më asgjë për fatin e vëllait të tij, shprehet i pakënaqur me punën e deritashme të autoriteteve për ndriçimin e fatit të të zhdukurve. “”, tha ai. Gjyla Aziri, ndihmëse në shoqatën për persona të zhdukur “Zëri i prindërve” në Mitrovicë, thotë se fillimi i gërmimeve në këtë vend është vonuar shumë. “”, tha ajo. Kosova doli nga lufta me mbi 10 mijë të vrarë dhe mbi 5 mijë të zhdukur. Një pjesë e madhe e trupave u gjetën në varreza masive ne Serbi ku ishin dërguar nga forcat serbe në përpjekje për të fshehur gjurmët e mizorive të tyre. Varreza më e madhe është zbuluar në vitin 2001, në Batajnicë afër Beogradit, ku në terrenet e stërvitjeve të forcave të posaçme serbe u gjetën trupat e 800 shqiptarëve të Kosovës. Edhe më tej nuk dihet asgjë për fatin e 1 mijë 600 personave, pjesa më e madhe të përkatësisë kombëtare shqiptare.